משתתפים: יצחק אוחיון- ראש העיר, יעקב בן שמחון- סגן ראש העיר, לאוניד סמולינאוב- מנהל יח' לתכנון אסטרטגי, משה ספקטור- יועץ ראש העיר, רונית זלוף - מנהלת הלשכה. צדוק בן משה - יו"ר ועד שכונת כפר גנים ג', דורון קורן וציפי בר נוי - חברי הועד.
1. הועד מבקש מראש העיר לדבוק בתכנית האב למבני ציבור כפי שהוצגה לנו ב- 2009 למען שמירה על צביון השכונה. 2. הועד הביע התנגדות להקצאת חצי מהקומה השניה בחגין, בניגוד למתוכנן, לבית כנסת עבור מתפללים, שאינם תושבי השכונה, והציע אותו כתגבור רק בסופי שבוע לבתי כנסת של רננים. 3. ראש העיר הסביר, שהמבנה בחגין הוגדל, כך שבפועל השטח למתנ"ס כמתוכנן. הוא ויעקב בן שמחון ,שמונה לטפל בנושא,יבדקו את כמות המתפללים בפועל ובמידה ויתברר, שאינם מתושבי השכונה ו\או שהשטח אינו מנוצל במלואו, הוא יוקטן לטובת תוספת שטח לשלוחת המתנ"ס.
4. הועד מבקש להיות שותף בתכנון מבני הציבור בשכונה ולהיות מעורב בתהליך קבלת ההחלטות. 5. הועד ביקש מראש העיר לבדוק עם מתנ"ס עולמות את הצרכים שלהם בשטחים נוספים.
טיפת חלב- לטובת תושבי השכונה תוקם בנווה עוז בשטח של 250 מ"ר, יצא מכרז, יש קבלן והעבודות יחלו בקרוב.
ספריה - תוקם בשטח הציבורי ברח' בן גוריון\עצמאות במבנה בן 3 קומות שיכלול גם מרכז פסג"ה.
אודיטוריום + מועדון נוער- יוקמו בשנת 2011 במערב השכונה ליד כביש רבין. ראש העיר ציין, שהאודיטוריום יוקם בכפוף למציאת פתרון המונע עומס תנועה ותחבורה בשכונה.
תוספת שטחים למתנ"ס עולמות עבור חוגים - המתנ"ס יקבל 250 מ"ר בקומה השניה של התלת גן בפנחס חגין, ובנוסף את הקומה השניה במבנה הציבורי בישראל אלדד (300 מ"ר) כאשר תתפנה מכיתות בית הספר ביוני 2011. לבקשת ראש העיר, יימסר מפתח שלוחת המתנ"ס בחגין בימים הקרובים לחנן המלט ע"י משה ספקטור (המפתח נמסר כבר למחרת).
כמו כן, ייבדק הניצול של הקומה השניה במבנה הציבורי במייזנר. במידה ויתברר, שאינה מנוצלת במלואה יוקצה בה שטח נוסף לחוגי ילדים.
מקום לימי הולדת- יבדק מול מתנ"ס עולמות שימוש בשטח/שלוחה שלהם (אולי במייזנר).
אתר האינטרנט של השכונה.